pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สีสันแห่งสายน้ำ มหกรรมลอยกระทง ปี 2566 ณ คลองผดุงฯ 24 – 28 พ.ย.66
วันพุธที่ 29 พฤศจิกายน 2566
สีสันแห่งสายน้ํา มหกรรมลอยกระทง ปี 2566 ณ คลองผดุงฯ 24 – 28 พ.ย.66
วันศุกร์ที่ 24 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนประชาชนเที่ยวงานเทศกาล “สีสันแห่งสายน้ํา มหกรรมลอยกระทง ปี 2566”
เพื่อร่วมกันสืบสานประเพณีวิถีไทยอันทรงคุณค่าซึ่งผสานกับเทคโนโลยีสมัยใหม่ ภายใต้แนวคิด “Moonlight
Reflection Loi Krathong Along The Canal” ณ คลองผดุงกรุงเกษม ย่านหัวลําโพง กรุงเทพมหานคร
เริ่มตั้งแต่วันนี้ (24) – 28 พ.ย.2566
โดยผู้เที่ยวชมจะได้พบกับบรรยากาศแห่งความสุขผ่านความงดงามของวัฒนธรรมสายธารประทีปจาก 5
พื้นที่อัตลักษณ์ ได้แก่ เชียงใหม่ สุโขทัย ตาก สมุทรสงคราม และร้อยเอ็ด
พร้อมสอดแทรกแนวคิดการท่องเที่ยวอย่างรับผิดชอบด้วยการรณรงค์ใช้กระทงจากวัสดุธรรมชาติ และ 1
ครอบครัว 1 กระทง ในทุกพื้นที่ทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ออมสินขานรับนโยบายรัฐบาล เดินหน้าวาระแห่งชาติ “การแก้ไขหนี้นอกระบบ” ให้กู้ 50,000 บาทต่อราย ดอกเบี้ยเริ่มต้น 0.75% ต่อเดือน ได้ตั้งแต่บัดนี้เป็นต้นไป
วันพุธที่ 29 พฤศจิกายน 2566
29/11/2566
ออมสินขานรับนโยบายรัฐบาล เดินหน้าวาระแห่งชาติ “การแก้ไขหนี้นอกระบบ” ให้กู้ 50,000 บาทต่อราย ดอกเบี้ยเริ่มต้น 0.75% ต่อเดือน ได้ตั้งแต่บัดนี้เป็นต้นไป
ธนาคารออมสิน รับมอบนโยบายตามที่นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ประกาศเดินหน้า “การแก้ไขหนี้นอกระบบ” เป็นวาระแห่งชาติ โดยธนาคารพร้อมขับเคลื่อนภารกิจขานรับนโยบายรัฐ
ธนาคารออมสิน รับมอบนโยบายตามที่นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ประกาศเดินหน้า “การแก้ไขหนี้นอกระบบ” เป็นวาระแห่งชาติ โดยธนาคารพร้อมขับเคลื่อนภารกิจขานรับนโยบายรัฐ ตามข้อสั่งการของรัฐมนตรีช่วยว่าการกระทรวงการคลัง นายกฤษฎา จีนะวิจารณะ ให้ธนาคารออมสินช่วยเหลือลูกหนี้เงินกู้นอกระบบที่เดือดร้อนจากการนําเงินกู้ไปใช้ประกอบอาชีพ โดยธนาคารเปิดให้กู้ “สินเชื่อธนาคารประชาชน เพื่อแก้ไขหนี้นอกระบบ” เพื่อใช้บรรเทาความเดือดร้อนภาระหนี้นอกระบบที่มีอยู่ ทั้งนี้ ผู้มีสิทธิ์ยื่นกู้เป็นผู้ที่ประกอบอาชีพ มีรายได้ อายุ 20 ปีขึ้นไป ไม่เกิน 65 ปีเมื่อรวมอายุตัวกับระยะเวลาชําระคืนเงินกู้ วงเงินให้กู้รายละไม่เกิน 50,000 บาท อัตราดอกเบี้ยเริ่มต้น 0.75% ต่อเดือน (Flat Rate) ระยะเวลาชําระคืนเงินกู้สูงสุดไม่เกิน 5 ปี หรือ 60 งวด สามารถใช้บุคคลหรือหลักทรัพย์อื่นเป็นหลักประกันได้
ทั้งนี้ สามารถติดต่อขอกู้ที่ธนาคารออมสินได้ทุกสาขา ตั้งแต่วันนี้เป็นต้นไป หรือสอบถามเพิ่มเติมที่ GSB Contact Center โทร. 1115
รัฐบาลไทย-ข่าวทำเนียบรัฐบาล-ฟรีวีซ่า แก่นักท่องเที่ยวอินเดียและไต้หวัน นาน 6 เดือน
วันพุธที่ 29 พฤศจิกายน 2566
29/11/2566
ฟรีวีซ่า แก่นักท่องเที่ยวอินเดียและไต้หวัน นาน 6 เดือน
วันศุกร์ที่ 3 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลกระตุ้นการท่องเที่ยว โดยที่ประชุมคณะรัฐมนตรีอนุมัติให้ผู้ที่ถือหนังสือเดินทาง หรือ
เอกสารใช้แทนหนังสือเดินทางจากสาธารณรัฐอินเดีย และ ไต้หวัน
สามารถเข้ามาในราชอาณาจักรไทยได้เป็นการชั่วคราวเพื่อการท่องเที่ยวเป็นกรณีพิเศษ
และให้อยู่ในราชอาณาจักรได้สูงสุด 30 วัน โดยยกเว้นการตรวจลงตรา ตั้งแต่วันที่ 10 พฤศจิกายน 2566 –
10 พฤษภาคม 2567 ซึ่งเป็นช่วงฤดูการท่องเที่ยวของชาวอินเดียและไต้หวัน รวมเป็นระยะเวลา 6 เดือน
คาดการณ์ว่าภายในสิ้นปี 2566 จะมีนักท่องเที่ยวอินเดียเดินทางเข้าไทยอีกราว 1.55 ล้านคน
มีการใช้จ่ายคนละประมาณ 41,000 บาท/ครั้ง นักท่องเที่ยวไต้หวัน ประมาณ 700,000 คน ใช้จ่ายประมาณ
43,000 บาท/ครั้ง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุมคณะกรรมการนโยบายและบริหารข้าวแห่งชาติ (นบข.)ครั้งที่ 3/2566
วันพุธที่ 29 พฤศจิกายน 2566
นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุมคณะกรรมการนโยบายและบริหารข้าวแห่งชาติ (นบข.)ครั้งที่ 3/2566
เมื่อวันพฤหัสบดีที่ 23 พฤศจิกายน 2566 ณ ห้องกิติยากรวรลักษณ์ ชั้น 4 ตึกสํานักงานปลัดกระทรวงพาณิชย์
นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ แถลงภายหลังเป็นประธานการประชุมคณะกรรมการนโยบายและบริหารข้าวแห่งชาติ (นบข.)ครั้งที่ 3/2566 พร้อมด้วย ร.อ.ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ และนายทรงศักดิ์ ทองศรี รัฐมนตรีช่วยว่าการกระทรวงมหาดไทย ที่ห้องกิติยากรวรลักษณ์ ชั้น 4 ตึกสํานักงานปลัดกระทรวงพาณิชย์
นายภูมิธรรม กล่าวว่า เราได้ดําเนินการร่วมกันในการแก้ปัญหาข้าว ดูดซับผลผลิตข้าวเพื่อผยุงราคาให้เกษตรกรพึงพอใจ เป็นธรรมต่อเกษตรกร ที่ผ่านมา ครม. ได้อนุมัติให้ธนาคาร ธ.ก.ส. จ่ายเงินชดเชยให้เกษตรกร โดยสถาบันเกษตรกร สังกัดกระทรวงเกษตรฯ รับซื้อข้าว เกษตรกรรายย่อยที่ไม่มียุ้งฉางเก็บสต็อกไปฝากสถาบันเกษตรกร สถาบันฯได้รับเงินชดเชย 1,000 บาท/ตัน เกษตรกร ได้รับ 500 บาท/ตัน และเกษตรกรที่มียุ้งฉางเก็บสต็อกจะได้รับ 1,500 บาท/ตัน
“วันนี้มีมติเรื่องโรงสี ที่มีส่วนช่วยรับซื้อข้าว จากเกษตรกร ทําให้ข้าวไม่ล้นตลาด โดยช่วยชดเชยดอกเบี้ย 4% จะนําเข้า ครม. ในวันอังคารที่จะถึงนี้ โดยให้ คชก. จ่ายเงินชดเชยไปก่อน งบประมาณ 780 ล้านบาท และเรื่องที่ชาวนาได้ไร่ละ 1,000 บาท จํานวน 4.68 ล้านครัวเรือน เป็นค่าบริหารจัดการข้าวที่ได้มีไปมติแล้ว ในการเข้า ครม.ครั้งหน้า เช้าวันอังคารที่จะถึงนี้(28 พ.ย.66) จะมีการคิกออฟให้ชาวนาทั่วประเทศได้รับเงินไร่ละ 1,000 บาท โดยทุกหน่วยงานจะทํางานร่วมกันต่อ หวังว่าต่อไปชาวนาจะเข้าร่วมโครงการกับเรา เพื่อให้ได้ผลผลิตข้าวที่มากขึ้นทัดเทียมเมล็ดพันธุ์ข้าวของเวียดนาม ให้เรามีข้าวที่มีคุณภาพดีเหมือนที่เคยมีมา” รองนายกรัฐมนตรีและรัฐมนตรีว่าการกระทรวงพาณิชย์กล่าว
นายวัฒนศักย์ เสือเอี่ยม อธิบดีกรมการค้าภายใน กล่าวเพิ่มเติมว่า ราคาข้าวมีการเพิ่มขึ้น จากสัปดาห์ที่ผ่านมาราคาอยู่ที่ 14,300 บาท/ตัน ได้มีการเปิดจุดตลาดนัดและหารือโรงสี ทําให้ราคาเพิ่มขึ้น 250 บาท/ตัน เป็น 14,550-15,300 บาท/ตัน ข้าวเปลือกเจ้าราคาสัปดาห์ก่อน 11,000 บาท/ตัน สัปดาห์นี้ 11,450-11,700 บาท/ตัน ข้าวเปลือกเหนียว ราคา 12,900 -13,800 บาท/ตัน และได้ฝากให้สมาคมชาวนาดูแลการเก็บเกี่ยวให้ได้ข้าวคุณภาพดี จะได้ราคาดี ดูแลผลผลิต การเก็บเกี่ยวให้ดี
ข้อมูลจากกรมการค้าภายในระบุว่า โครงการชดเชยดอกเบี้ยให้ผู้ประกอบการค้าข้าวในการเก็บสต็อก ปีการผลิต 2566/67 จะช่วยชดเชยดอกเบี้ยโรงสีเก็บสต็อกข้าว 4% งบประมาณ 780 ล้านบาท เป้าหมาย 4 ล้านตัน โดยให้โรงสีเก็บสต็อก 2-6 เดือน มีระยะเวลารับซื้อ ตั้งแต่ ครม.อนุมัติ - 31 มี.ค.67 (ทั่วไป) และตั้งแต่ 1 ม.ค. - 30 มิ.ย.67 (สําหรับภาคใต้) มีระยะเวลาเก็บสต็อก ตั้งแต่ ครม.อนุมัติ - ธ.ค.67 และระยะเวลาโครงการ ตั้งแต่ ครม.อนุมัติ - 31 ต.ค.68
รัฐบาลไทย-ข่าวทำเนียบรัฐบาล-อนุมัติโครงการสินเชื่อดอกเบี้ยต่ำช่วยแรงงานไทยจากอิสราเอล
วันพุธที่ 29 พฤศจิกายน 2566
29/11/2566
อนุมัติโครงการสินเชื่อดอกเบี้ยต่ําช่วยแรงงานไทยจากอิสราเอล
วันพฤหัสบดีที่ 2 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลช่วยเหลือแรงงานไทยที่เดินทางกลับจากประเทศอิสราเอล โดยที่ประชุมคณะรัฐมนตรี เห็นชอบโครงการสินเชื่อคืนถิ่นแรงงานไทยจากอิสราเอล กรอบวงเงินสินเชื่อ 2,000 ล้านบาท ให้แรงงานที่ต้องการสภาพคล่องเพื่อเริ่มต้นประกอบอาชีพใหม่หรือใช้เพื่อชําระหนี้ที่กู้ยืมสําหรับเดินทางไปทํางานที่อิสราเอล คุณสมบัติคือ เป็นผู้มีอายุ 20 ปีบริบูรณ์ขึ้นไป เมื่อรวมกับระยะเวลาชําระคืนเงินกู้แล้วต้องไม่เกิน 60 ปี วงเงินสินเชื่อรายละไม่เกิน 150,000 บาท อัตราดอกเบี้ยร้อยละ 1 ต่อปี ระยะเวลาชําระคืนสูงสุดไม่เกิน 20 ปี โดยปลอดชําระหนี้เงินต้นสูงสุด 12 งวดแรก ยื่นขอได้ตั้งแต่วันนี้ – 30 มิ.ย.2567 หรือจนกว่าจะครบวงเงินโครงการ สอบถามเพิ่มเติมได้ที่ธนาคารออมสินและ ธ.ก.ส. ทุกสาขาทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บ้านเคหะสุขประชา เช่าราคาถูก พร้อมฝึกอาชีพฟรี สำหรับผู้มีรายได้น้อย
วันพุธที่ 29 พฤศจิกายน 2566
29/11/2566
บ้านเคหะสุขประชา เช่าราคาถูก พร้อมฝึกอาชีพฟรี สําหรับผู้มีรายได้น้อย
วันเสาร์ที่ 18 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลมุ่งมั่นยกระดับความเป็นอยู่ของผู้มีรายได้น้อยที่ได้รับผลกระทบทางเศรษฐกิจและสังคมผ่านโครงการบ้า
นเคหะสุขประชา ซึ่งดําเนินการนําร่องอยู่ 2 แห่ง คือ บ้านเคหะสุขประชาร่มเกล้า และ
บ้านเคหะสุขประชาฉลองกรุง โดยมีการจัดฝึกอบรมทักษะทางอาชีพฟรีให้แก่ผู้เช่า 1 คน ต่อบ้าน 1 หลัง
จากผู้เชี่ยวชาญใน 6 กลุ่มอาชีพ ได้แก่ เกษตรอินทรีย์ ปศุสัตว์ การบริการในชุมชน ตลาด
อุตสาหกรรมขนาดเล็ก และศูนย์การค้าปลีก-ส่ง ปัจจุบัน บ้านเคหะสุขประชาฉลองกรุง
ยังว่างอยู่ประมาณร้อยละ 40 อัตราค่าเช่าเริ่มต้นที่ 1,950 บาท/เดือน พื้นที่ 30 ตร.ม.
ผู้สนใจต้องมีรายได้ไม่เกิน 30,000 บาท/เดือน/ครัวเรือน เยี่ยมชมโครงการและทําสัญญาได้ ณ
บ้านเคหะสุขประชาฉลองกรุง ถ.ร่วมพัฒนา 6 แขวงลําผักชี เขตหนองจอก กทม.
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.ชลบุรี และ จ.ระยอง
วันพุธที่ 29 พฤศจิกายน 2566
29/11/2566
นายกรัฐมนตรี ตรวจราชการ จ.ชลบุรี และ จ.ระยอง
วันเสาร์ที่ 4 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรี ตรวจราชการ จ.ชลบุรี และ ระยอง
โดยตรวจเยี่ยมท่าเรือแหลมฉบัง
หารือในประเด็นศักยภาพของพื้นที่สําหรับการรองรับสินค้าอุตสาหกรรมหนักในการนําเข้าและส่งออกของท่าเ
รือแหลมฉบัง ณ อ.ศรีราชา จ.ชลบุรี ตรวจเยี่ยมอ่างเก็บน้ําหนองปลาไหล
เพื่อติดตามระบบการบริหารจัดการน้ําของอ่างเก็บน้ําที่จะรองรับการเติบโตของเขตเศรษฐกิจพิเศษภาคตะวันอ
อก หรือ EEC พร้อมเยี่ยมชมศูนย์บริการการพัฒนาปลวกแดงตามพระราชดําริ ที่ อ.ปลวกแดง จ.ระยอง
และตรวจเยี่ยมโรงงานผลิตรถยนต์ไฟฟ้า ณ นิคมอุตสาหกรรมดับบลิวเอชเอ อีสเทิร์นซีบอร์ด 2 ที่ อ.บ้านบึง
จ.ชลบุรี ซึ่งเป็นหนึ่งในเขตส่งเสริมเศรษฐกิจพิเศษรูปแบบนิคมอุตสาหกรรมของ EEC
เพื่อรองรับอุตสาหกรรมเป้าหมาย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-S&P คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทยอยู่ในระดับมีเสถียรภาพ (Stable Outlook)
วันพุธที่ 29 พฤศจิกายน 2566
29/11/2566
S&P คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทยอยู่ในระดับมีเสถียรภาพ (Stable Outlook)
บริษัท S&P Global Ratings (S&P) ได้คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) ที่ระดับมีเสถียรภาพ (Stable Outlook)
นางจินดารัตน์ วิริยะทวีกุล ที่ปรึกษาด้านหนี้สาธารณะ โฆษกสํานักงานบริหารหนี้สาธารณะ เปิดเผยว่า วันนี้ (วันที่ 28 พฤศจิกายน 2566) บริษัท S&P Global Ratings (S&P) ได้คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) ที่ระดับมีเสถียรภาพ (Stable Outlook) โดยมีสาระสําคัญ ดังนี้
1) เศรษฐกิจไทยคาดว่าจะฟื้นตัวและเติบโตอย่างรวดเร็วจากร้อยละ 2.5 ในปี 2566 เป็นร้อยละ 4.2 ในปี 2567 เนื่องจากการดําเนินมาตรการทางการคลังและการฟื้นตัวของภาคการท่องเที่ยว อีกทั้งอัตราการเจริญเติบโตทางเศรษฐกิจที่แท้จริง (Real GDP Growth) จะเติบโตเฉลี่ยร้อยละ 3.2 ในช่วงปี 2566 – 2569 ขณะที่สัดส่วนการขาดดุลงบประมาณต่อ GDP เฉลี่ยคาดว่าจะอยู่ต่ํากว่าร้อยละ 4 ในช่วงปี 2567 – 2569 นอกจากนี้ รัฐบาลไทยจะยังคงเน้นการลงทุนตามยุทธศาสตร์ชาติและแผนการปฏิรูปประเทศ ซึ่งรวมถึงโครงการเขตพัฒนาพิเศษภาคตะวันออก (Eastern Economic Corridor: EEC) และโครงสร้างพื้นฐานด้านคมนาคมขนส่งตามแผนแม่บท โดยคาดว่าการลงทุนของรัฐวิสาหกิจและความร่วมมือระหว่างภาครัฐและภาคเอกชน (Public-Private-Partnerships) จะมีบทบาทสําคัญในขับเคลื่อนโครงการลงทุนโครงสร้างพื้นฐานของประเทศ ซึ่งการลงทุนอย่างต่อเนื่องจะช่วยฟื้นฟูความสามารถในการแข่งขันของเศรษฐกิจไทยในระยะต่อไป
2) หนี้ภาครัฐบาลสุทธิ (Net General Government Debt) อยู่ในระดับปานกลาง ขณะที่ภาคการเงินต่างประเทศ (External Finance) แข็งแกร่งอย่างต่อเนื่อง โดยคาดว่าดุลบัญชีเดินสะพัดจะยังคงเกินดุลตั้งแต่ปี 2567 - 2569 เนื่องจากการฟื้นตัวของภาคการท่องเที่ยว (Services Exports) เป็นสําคัญ
3) ปัจจัยที่มีผลต่อการปรับอันดับความน่าเชื่อถือ คือ การเติบโตทางเศรษฐกิจของประเทศ ระดับรายได้ต่อหัว (Per Capita Income) ความเข้มแข็งทางการคลัง และเสถียรภาพทางการเมือง
สํานักนโยบายและแผน สํานักงานบริหารหนี้สาธารณะ
โทร. 02 265 8050 ต่อ 5505 / 5514
รัฐบาลไทย-ข่าวทำเนียบรัฐบาล-​“พวงเพ็ชร” สั่ง สคบ.ตั้งศูนย์ปฏิบัติการพิเศษ จับตาสินค้า-บริการ ถูกและดีอาจไม่มีจริง เหตุประชาชนจับจ่ายสูงช่วงเทศกาลปีใหม่อาจตกเป็นเหยื่อเพิ่ม
วันพุธที่ 29 พฤศจิกายน 2566
29/11/2566
​“พวงเพ็ชร” สั่ง สคบ.ตั้งศูนย์ปฏิบัติการพิเศษ จับตาสินค้า-บริการ ถูกและดีอาจไม่มีจริง เหตุประชาชนจับจ่ายสูงช่วงเทศกาลปีใหม่อาจตกเป็นเหยื่อเพิ่ม
​“พวงเพ็ชร” สั่ง สคบ.ตั้งศูนย์ปฏิบัติการพิเศษ จับตาสินค้า-บริการ ถูกและดีอาจไม่มีจริง เหตุประชาชนจับจ่ายสูงช่วงเทศกาลปีใหม่อาจตกเป็นเหยื่อเพิ่ม
วันนี้ (29 พฤศจิกายน 2566) เวลา 11.00 น. ณ ห้องประชุม 301 ตึกบัญชาการ 1 ทําเนียบรัฐบาล นางพวงเพ็ชร ชุนละเอียด รัฐมนตรีประจําสํานักนายกรัฐมนตรี เป็นประธานการประชุมคณะกรรมการคุ้มครองผู้บริโภค ครั้งที่ 8/2566 ที่ประชุมได้รายงานผลการรับเรื่องร้องทุกข์และช่วยเหลือประชาชน โดยพบว่าตลอดระยะเวลา 6 เดือนที่ผ่านมา (พฤษภาคม-ตุลาคม 2566) มีการร้องทุกข์ที่อยู่ระหว่างดําเนินการทั้งสิ้น 3,239 เรื่อง โดยเรื่องที่ประชาชนร้องทุกข์มากที่สุด คือ การซื้อขายสินค้าออนไลน์ จํานวน 967 เรื่อง รองลงมาคือกรณีการจองตั๋วสายการบิน/โรงแรม/บัตรชมการแสดง จํานวน 413 เรื่อง และการเช่าซื้อรถยนต์ จํานวน 335 เรื่อง
นางพวงเพ็ชร กล่าวว่า การซื้อขายออนไลน์เป็นดาบสองคมที่ช่วยอํานวยความสะดวกให้กับประชาชน แต่อีกด้านหนึ่งยังเป็นช่องโหว่ที่ทําให้เกิดการหลอกลวง สร้างความเสียหายแก่ผู้บริโภคในวงกว้าง จึงต้องมีการบูรณาการหน่วยงานที่เกี่ยวข้อง เช่น กระทรวงดิจิทัลเพื่อเศรษฐกิจและสังคม สํานักงานคณะกรรมการคุ้มครองผู้บริโภค สํานักงานตํารวจแห่งชาติ สํานักงานคณะกรรมการอาหารและยา เป็นต้น เพื่อแก้ปัญหาเรื่องนี้อย่างจริงจัง จึงขอให้ สคบ. ตั้งศูนย์ปฏิบัติการพิเศษ เพื่อดําเนินการคุ้มครองผู้บริโภคในคดีที่ประชาชนได้รับผลกระทบเป็นวงกว้าง โดยเร่งรัดให้ดําเนินการแล้วเสร็จโดยเร็ว
“เราต้องมีการปรับโครงสร้างการช่วยเหลือผู้บริโภคครั้งใหญ่ เพื่อให้ สคบ. กระจายอํานาจให้ส่วนภูมิภาคและท้องถิ่น ดําเนินการรับเรื่องราวร้องทุกข์ของพี่น้องประชาชน และเร่งประสานหน่วยงานที่เกี่ยวข้องเพื่อช่วยเหลือพี่น้องประชาชนได้ทันท่วงที และให้ความรู้ที่ถูกต้องเพื่อไม่ให้ถูกมิจฉาชีพหลอก โดยเฉพาะในช่วงเทศกาลที่ประชาชนมีการบริโภคสินค้าและบริการจํานวนมาก เช่น การจองตั๋วเครื่องบิน การจองห้องพัก การจองทัวร์ท่องเที่ยว การซื้อกระเช้าของขวัญ และการซื้อสินค้าออนไลน์ จึงขอให้ประชาชนตรวจสอบข้อมูลของสินค้าและบริการอย่างรอบคอบก่อนตัดสินใจซื้อสินค้าหรือใช้บริการนั้น อย่าหลงเชื่อ เพราะของถูกอาจไม่มีจริง ทั้งนี้ หากไม่ได้รับความเป็นธรรมจากการซื้อสินค้าและบริการ ผู้บริโภคสามารถโทรหาสายด่วน สคบ. 1166 ได้ทันที” นางพวงเพ็ชร กล่าว
รัฐบาลไทย-ข่าวทำเนียบรัฐบาล-กสร. ห่วงสถานการณ์เลิกจ้าง ย้ำมาตรการเชิงรุกช่วยลูกจ้าง พร้อมเตือนนายจ้างไม่จ่ายค่าชดเชย โทษปรับสุดสุด 1 แสน
วันพุธที่ 29 พฤศจิกายน 2566
29/11/2566
กสร. ห่วงสถานการณ์เลิกจ้าง ย้ํามาตรการเชิงรุกช่วยลูกจ้าง พร้อมเตือนนายจ้างไม่จ่ายค่าชดเชย โทษปรับสุดสุด 1 แสน
กรมสวัสดิการและคุ้มครองแรงงาน ออกมาตรการคุ้มครองแรงงานเชิงรุกเฝ้าระวังการเลิกจ้าง พร้อมเตือนนายจ้าง หากเลิกจ้างไม่จ่ายค่าชดเชยหรือฝ่าฝืนคําสั่งพนักงานตรวจแรงงาน มีความผิดตาม พ.ร.บ. คุ้มครองแรงงาน และอาจมีโทษปรับสูงสุดถึง 1 แสนบ
นางโสภาเกียรตินิรชาผู้ตรวจราชการกระทรวงแรงงานรักษาราชการแทนอธิบดีกรมสวัสดิการและคุ้มครองแรงงาน (กสร.) กล่าวถึงสถานการณ์ด้านแรงงานในช่วงนี้ที่มีกระแสข่าวสถานประกอบกิจการหลายแห่งปิดกิจการ ย้ายฐานการผลิต รวมทั้งเลิกจ้างลูกจ้าง ว่า กสร. มีความห่วงใยทั้งนายจ้าง ลูกจ้าง ที่ต้องประสบปัญหาเนื่องจากภาวะเศรษฐกิจสังคมที่เปลี่ยนแปลงไปทําให้มีผลกระทบต่อการดําเนินกิจการของผู้ประกอบการและการจ้างงานของนายจ้างจนอาจเกิดปัญหาการเลิกจ้างตามมา จึงอยากขอเน้นย้ําว่า กสร. ไม่ได้นิ่งนอนใจต่อปัญหาดังกล่าว และเพื่อเป็นการป้องกันและแก้ไขปัญหาการเลิกจ้าง กสร. ได้ดําเนินการออกมาตรการคุ้มครองแรงงานเชิงรุกเฝ้าระวังการเลิกจ้าง โดยหากพบว่ามีการค้างจ่ายค่าจ้างให้ดําเนินการตรวจแรงงานเชิงรุก ดําเนินการออกคําสั่งและช่วยเหลือลูกจ้างให้ได้รับค่าจ้างตามกฎหมาย กรณีที่มีการค้างจ่ายค่าจ้างที่ส่งผลต่อลูกจ้างจํานวนมากให้พนักงานตรวจแรงงานอํานวยความสะดวกให้กับลูกจ้างนอกสถานที่ พร้อมเร่งรัดให้ดําเนินการด้วยความรวดเร็ว โปร่งใส และตรวจสอบได้รวมถึงการชี้แจงสิทธิให้ลูกจ้างทราบอย่างครบถ้วน พร้อมทั้งเฝ้าระวังและติดตามสถานการณ์สถานประกอบกิจการกลุ่มเสี่ยงที่หยุดกิจการชั่วคราว และมีแนวโน้มในการเลิกจ้าง โดยมีการวางแผนป้องกันและแก้ไขไม่ให้ปัญหาลุกลามจนเกินไป และที่สําคัญคือต้องดําเนินการส่งเสริมให้สถานประกอบกิจการกลุ่มดังกล่าวนํามาตรการในการบรรเทาปัญหาการเลิกจ้างของกรม เช่น การลดค่าใช้จ่ายโดยความร่วมมือของลูกจ้าง การปรับปรุงการบริหารงานบุคคลให้เหมาะสมกับสถานการณ์ ไปใช้เป็นแนวทางในการแก้ไขปัญหาเพื่อให้สามารถดําเนินกิจการต่อไปได้ และเกิดความเป็นธรรมกับผู้เกี่ยวข้องทุกฝ่าย
ด้านนางสาวกาญจนา พูลแก้ว รองอธิบดี กสร. ที่ได้รับมอบหมายให้กํากับดูแลงานด้านการคุ้มครองแรงงาน กล่าวเพิ่มเติมว่า พระราชบัญญัติคุ้มครองแรงงาน พ.ศ. 2541 ได้ให้ความคุ้มครองสิทธิของลูกจ้างที่ถูกเลิกจ้างตามมาตรา 118 กรณีนายจ้างเลิกจ้างลูกจ้างซึ่งรวมถึงการกระทําใดที่นายจ้างไม่ให้ลูกจ้างทํางานและไม่จ่ายค่าจ้าง โดยที่ลูกจ้างไม่ได้กระทําความผิด นายจ้างมีหน้าที่ต้องจ่ายค่าชดเชยตามกฎหมายตามอายุงานให้แก่ลูกจ้างรวมถึงสิทธิประโยชน์อื่น เช่น ค่าจ้างค้างจ่าย ค่าจ้างสําหรับวันหยุดพักผ่อนประจําปีในปีที่เลิกจ้าง โดยนายจ้างต้องบอกกล่าวล่วงหน้าให้ลูกจ้างทราบก่อนหนึ่งงวดการจ่ายค่าจ้างคราวถัดไป มิฉะนั้น ต้องรับผิดจ่ายค่าจ้างแทนการบอกกล่าวล่วงหน้าให้ลูกจ้างด้วย หากลูกจ้างถูกเลิกจ้างและไม่ได้รับสิทธิประโยชน์ตามข้างต้น สามารถยื่นคําร้อง คร.7 ต่อพนักงานตรวจแรงงานได้ สําหรับนายจ้างหากฝ่าฝืนหรือไม่ปฏิบัติตามคําสั่งของพนักงานตรวจแรงงาน มีโทษจําคุกไม่เกินหนึ่งปี หรือปรับไม่เกินสองหมื่นบาท หรือทั้งจําทั้งปรับ รวมทั้งความผิดทางอาญากรณีค้างจ่ายเงินอื่นด้วย เช่น ค่าชดเชย ต้องระวางโทษจําคุกไม่เกินหกเดือน หรือปรับไม่เกินหนึ่งแสนบาทหรือทั้งจําทั้งปรับ
รัฐบาลไทย-ข่าวทำเนียบรัฐบาล-มาตรการเพิ่มความปลอดภัยรถรับ-ส่งนักเรียน
วันพุธที่ 29 พฤศจิกายน 2566
29/11/2566
มาตรการเพิ่มความปลอดภัยรถรับ-ส่งนักเรียน
วันศุกร์ที่ 10  พฤศจิกายน 2566
มาตรการเพิ่มความปลอดภัยรถรับ-ส่งนักเรียน
ต่อจากนี้ไป ขอเชิญรับฟังไทยคู่ฟ้า
รัฐบาลรับทราบรายงานเรื่อง มาตรการด้านความปลอดภัยของรถรับส่งนักเรียน
โดยกําหนดให้เป็นประเด็นหนึ่งของนโยบายระดับชาติ
มีคณะทํางานภายใต้กลไกอนุกรรมการศูนย์อํานวยการความปลอดภัยทางถนนของแต่ละจังหวัด
มอบให้โรงเรียนจัดทําระบบฐานข้อมูลรถนักเรียน เช่น ประวัติผู้ขับ เส้นทางเดินรถ รายชื่อนักเรียนประจํารถ
ชื่อผู้ควบคุมรถ เชื่อมโยงข้อมูลกับขนส่งจังหวัดและผู้ประกอบการรถนักเรียน
กําหนดตัวชี้วัดและการประเมินโรงเรียนด้านการเดินทางที่ปลอดภัย
ให้สถานศึกษามีบทบาทและอํานาจหน้าที่ในการควบคุม ตรวจสอบ
และกํากับมาตรฐานด้านความปลอดภัยของรถนักเรียน การออกหนังสือรับรองการเป็นรถรับส่งนักเรียน
ตลอดจนนําเทคโนโลยีนวัตกรรมมาใช้ในเชิงป้องกัน เพิ่มความปลอดภัยให้แก่นักเรียน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายสุทิน คลังแสง รมว.กห. ลงนามในบันทึกข้อตกลงความร่วมมือ (Memorandum of Understanding: MOU) การยกระดับการพัฒนาภาคเกษตรระหว่าง กห.กับ กษ.
วันพุธที่ 29 พฤศจิกายน 2566
นายสุทิน คลังแสง รมว.กห. ลงนามในบันทึกข้อตกลงความร่วมมือ (Memorandum of Understanding: MOU) การยกระดับการพัฒนาภาคเกษตรระหว่าง กห.กับ กษ.
เมื่อวันที่ 28 พฤศจิกายน 2566 ระหว่างเวลา 13:00 น. - 14;00 น. ณ ตึกสันติไมตรี ทําเนียบรัฐบาล นายภูมิธรรม เวชชัย รองนายกรัฐมนตรี เป็นประธานสักขีพยานให้กับ นายสุทิน คลังแสง รมว.กห และ ร.อ.ธรรมนัส  พรหมเผ่า รมว.กษ.
ในพิธีการลงนามร่วมกันในบันทึกข้อตกลงความร่วมมือการยกระดับการพัฒนาภาคการเกษตรระหว่างกระทรวงเกษตรและสหกรณ์ กับกระทรวงกลาโหม ภายใต้แนวคิด " ช่วยเหลือ ป้องกัน สร้างสรรค์ และพัฒนา “ เพื่อสนับสนุนผลผลิตทางการเกษตรของเกษตรกรทั่วประเทศ พร้อมกับเยี่ยมชมนิทรรศการความร่วมมือระหว่างกันที่จัดขึ้นตามขอบเขตความร่วมมือทั้ง 4 ด้าน ชึ่งประกอบด้วย 1) การรับซื้อผลผลิตและผลิตภัณฑ์ทางการเกษตร เพื่อนํามาปรุงอาหารให้กับกําลังพล รวมทั้งเปิดให้มีจุดจําหน่ายสินค้าจากการเกษตรที่มีคุณภาพและมาตรฐาน 2) ป้องกันการลักลอบนําเข้าสินค้าเกษตรที่ผิดกฎหมายตามแนวชายแดน 3) การช่วยเหลือเกษตรกรและประชาชน ฟื้นฟูพื้นที่เกษตรกร สาธารณูปโภค โครงสร้างพื้นฐาน แหล่งน้ําเพื่อการเกษตร การช่วยเหลือเกษตรกรในพื้นที่เสี่ยงภัย และ 4) การพัฒนาศักยภาพกําลังพล การพัฒนาพื้นที่ศูนย์การเรียนรู้ การฝึกอบรมการดําเนินโครงการอันเนื่องมาจากพระราชดําริ (โครงการทหารพันธุ์ดี) ทั้งนี้ ภายหลังจากเสร็จสิ้นพิธีดังกล่าว พลเรือตรี ธนิตพงศ์ สิริเศวตศักดิ์ โฆษก กห. ได้เปิดเผยว่า ในวันที่ 3 ธันวาคม 2566 นี้ รมว.กห. มีกําหนดการที่จะเดินทางไปตรวจราชการ ณ กองกําลังสุรศักดิ์มนตรี เพื่อรับฟังการบรรยายสรุปการป้องกันและแก้ไขปัญหายาเสพติด พร้อมกับตรวจเยี่ยมโครงการทหารพันธุ์ดี กองพลทหารราบที่ 3 (พล.ร.3) และเดินทางต่อไปยังหน่วยเรือรักษาความสงบเรียบร้อยตามลําเเม่น้ําโขง เขตหนองคาย (นรข.เขตหนองคาย) รวมทั้งร่วมตรวจการปฏิบัติภารกิจลาดตระเวนทางน้ํา ตลอดจนเข้าร่วมการประชุมคณะรัฐมนตรีอย่างเป็นทางการ นอกสถานที่ ครั้งที่ 1/2566 ในวันที่ 4 ธันวาคม 2566 ณ จังหวัดหนองบัวลําภู ต่อไป
รัฐบาลไทย-ข่าวทำเนียบรัฐบาล-รองปลัดกระทรวงกลาโหม ตรวจเยี่ยมอาคารที่พักอาศัย ร้านสวัสดิการ กิจการสโมสร และศูนย์กีฬา สป.
วันพุธที่ 29 พฤศจิกายน 2566
รองปลัดกระทรวงกลาโหม ตรวจเยี่ยมอาคารที่พักอาศัย ร้านสวัสดิการ กิจการสโมสร และศูนย์กีฬา สป.
วันอังคารที่ 28 พฤศจิกายน 2566 เวลา 0830 พลเรือเอก สุพพัต ยุทธวงศ์  รองปลัดกระทรวงกลาโหม ตรวจเยี่ยมอาคารที่พักอาศัย ร้านสวัสดิการ กิจการสโมสร และศูนย์กีฬา สป. เพื่อรับทราบผลการดําเนินงาน และปัญหาอุปสรรคข้อขัดข้อง  ณ พื้นที่ สป. ศรีสมาน
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานข้ามลำน้ำสงคราม (สะพานท่าทางเกวียน - ท่ารถ) จังหวัดสกลนคร เสร็จสมบูรณ์
วันพุธที่ 29 พฤศจิกายน 2566
กรมทางหลวงชนบท สร้างสะพานข้ามลําน้ําสงคราม (สะพานท่าทางเกวียน - ท่ารถ) จังหวัดสกลนคร เสร็จสมบูรณ์
...
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน ดําเนินโครงการก่อสร้างสะพานข้ามลําน้ําสงคราม อําเภอบ้านม่วง จังหวัดสกลนคร เสร็จสมบูรณ์ ซึ่ง ทช. ได้หารือกับผู้นําชุมชนและประชาชนในพื้นที่ โดยมีมติในการตั้งชื่อสะพานแห่งนี้ว่า “สะพานท่าทางเกวียน - ท่ารถ” โดยได้ก่อสร้างสะพานเป็นสะพานคอนกรีตเสริมเหล็ก ความยาว 210 เมตร ผิวทางกว้าง 9 เมตร ขนาด 2 ช่องจราจร (ไป - กลับ) พร้อมถนนต่อเชื่อม ความยาว 6,770.83 เมตร ใช้งบประมาณก่อสร้าง 87.900 ล้านบาท สะพานแห่งนี้จะช่วยยกระดับคุณภาพชีวิตของประชาชนในพื้นที่โดยรอบให้สามารถเดินทางระหว่างตําบลห้วยหลัว อําเภอบ้านม่วง จังหวัดสกลนคร ไปยังตําบลบ้านม่วง อําเภอบ้านดุง จังหวัดอุดรธานี ได้อย่างสะดวกรวดเร็วปลอดภัยมากขึ้น พร้อมทั้งช่วยสนับสนุนการขนส่งสินค้าทางการเกษตรลดระยะเวลาและค่าใช้จ่ายในการเดินทาง โดยสามารถร่นระยะทางได้ประมาณ 25 กิโลเมตร
รัฐบาลไทย-ข่าวทำเนียบรัฐบาล-นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุมหารือกับคณะนักธุรกิจ จากสภาธุรกิจสหรัฐฯ-อาเซียน (USABC) จำนวน 41 คน จาก 29 บริษัท
วันพุธที่ 29 พฤศจิกายน 2566
นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุมหารือกับคณะนักธุรกิจ จากสภาธุรกิจสหรัฐฯ-อาเซียน (USABC) จํานวน 41 คน จาก 29 บริษัท
พร้อมด้วยคณะผู้บริหารของกระทรวงพาณิชย์ เมื่อวันศุกร์ที่ 24 พฤศจิกายน 2566 ณ ห้องบุ
นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เปิดเผยว่า ได้หารือกับคณะนักธุรกิจ จากสภาธุรกิจสหรัฐฯ-อาเซียน (USABC) จํานวน 41 คน จาก 29 บริษัท พร้อมด้วยคณะผู้บริหารของกระทรวงพาณิชย์ โดยคณะนักธุรกิจ USABC นําโดยนายไบรอัน แม็กฟีตเทอร์ส รองประธาน USABC และมีผู้แทนจากบริษัทชั้นนําของสหรัฐฯ อาทิ Agoda Cargill Ford Google Johnson & Johnson และ Philip Morris เข้าร่วมด้วย เพื่อแสดงความยินดีกับการเข้ารับตําแหน่งใหม่ พร้อมทั้งแลกเปลี่ยนความคิดเห็นถึงแนวทางสนับสนุนนโยบายรัฐบาลชุดใหม่ของไทยในการพัฒนายกระดับเศรษฐกิจไทย
นายภูมิธรรม กล่าวว่า ไทยและสหรัฐฯ ถือเป็นหุ้นส่วนเชิงยุทธศาสตร์ที่มีความสัมพันธ์อันดีระหว่างกันเสมอมา และได้ใช้โอกาสนี้ ชี้แจงนโยบายด้านเศรษฐกิจการค้าที่สําคัญของไทยแก่นักธุรกิจสหรัฐฯ เพื่อต่อยอดการทํางานร่วมกัน ในประเด็นที่สอดรับกับนโยบายรัฐบาล อาทิ การพัฒนาที่เป็นมิตรต่อสิ่งแวดล้อม การส่งเสริมความยั่งยืน พลังงานสะอาด และการสร้างความเติบโตผ่านเศรษฐกิจดิจิทัล นอกจากนี้ ได้เชิญชวนนักธุรกิจสหรัฐฯ เข้าร่วมและสนับสนุนกิจกรรมส่งเสริมการค้าของไทย อาทิ งาน THAIFEX-ANUGA ASIA และ Bangkok Gems & Jewelry Fair รวมทั้งเชิญชวนร่วมลงทุนและพัฒนาอุตสาหกรรมเป้าหมายของไทย และส่งเสริมความร่วมมืออย่างใกล้ชิดกับภาคธุรกิจไทย โดยเฉพาะการเสริมสร้างขีดความสามารถให้กับ MSMEs
สําหรับนักธุรกิจสหรัฐฯ ได้แสดงความพร้อมที่จะร่วมมือกับไทย โดยบริษัทเทคโนโลยีดิจิทัล พร้อมสนับสนุนรัฐบาลไทยในการใช้เทคโนโลยีดิจิทัลมาประยุกต์ใช้ในการแก้ปัญหาต่างๆ ในสังคม อาทิ ด้านสาธารณสุข และด้านสิ่งแวดล้อม โดยเฉพาะ Climate Change บริษัทยาและเวชภัณฑ์ จะลงทุนด้านการวิจัยทางคลินิกและโครงการศึกษาทางการแพทย์ในไทยอย่างต่อเนื่อง และให้ความสําคัญกับการส่งเสริมสิทธิในทรัพย์สินทางปัญญา บริษัทสุราและบุหรี่ พร้อมร่วมมือกับรัฐบาลไทยในการป้องกันและปราบปรามสินค้าสุราและบุหรี่ที่ละเมิดทรัพย์สินทางปัญญา และบริษัทแพลตฟอร์มสตรีมมิ่ง พร้อมสนับสนุนหนังไทยฉายในแพลตฟอร์มสตรีมมิ่ง ซึ่งสอดรับกับนโยบาย Soft power ของไทยทั้งนี้ สภาธุรกิจสหรัฐฯ-อาเซียน (USABC) ได้ก่อตั้งเมื่อปี 2527 โดยมีบริษัทชั้นนําของสหรัฐฯ ที่ประกอบธุรกิจและลงทุนในอาเซียน ซึ่งมีบทบาทสนับสนุนและส่งเสริมความสัมพันธ์ด้านการค้าและการลงทุนระหว่างสหรัฐฯ กับไทยและอาเซียน
ทั้งนี้ ในปี 2565 สหรัฐฯ เป็นคู่ค้าอันดับ 2 ของไทย รองจากจีน โดยการค้าระหว่างไทยกับสหรัฐฯ มีมูลค่า 65,277.91 ล้านดอลลาร์สหรัฐ ซึ่งสหรัฐฯ เป็นตลาดส่งออกอันดับ 1 ของไทย โดยไทยส่งออกไปสหรัฐฯ มูลค่า 47,534.72 ล้านดอลลาร์สหรัฐ และเป็นแหล่งนําเข้าอันดับ 3 ของไทย โดยไทยนําเข้าจากสหรัฐฯ มูลค่า 17,743.19 ล้านดอลลาร์สหรัฐ สินค้าส่งออกสําคัญ อาทิ เครื่องคอมพิวเตอร์ อุปกรณ์และส่วนประกอบ ผลิตภัณฑ์ยาง เครื่องโทรสาร โทรศัพท์ อุปกรณ์และส่วนประกอบ อุปกรณ์กึ่งตัวนํา ทรานซิสเตอร์ และไดโอด และสินค้านําเข้าสําคัญ อาทิ น้ํามันดิบ เครื่องจักรกลและส่วนประกอบ เคมีภัณฑ์ แผงวงจรไฟฟ้า และเครื่องบิน
รัฐบาลไทย-ข่าวทำเนียบรัฐบาล-กรมทางหลวงชนบท จัดตั้งศูนย์บริหารจัดการจราจรและอุบัติเหตุ (ITS) เพื่อสังเกต วิเคราะห์ ควบคุม และสั่งการสภาพการจราจร ด้วยอุปกรณ์ด้านขนส่ง/จราจรอัจฉริยะให้ประชาชนเดินทางได้อย่างสะดวก
วันพุธที่ 29 พฤศจิกายน 2566
กรมทางหลวงชนบท จัดตั้งศูนย์บริหารจัดการจราจรและอุบัติเหตุ (ITS) เพื่อสังเกต วิเคราะห์ ควบคุม และสั่งการสภาพการจราจร ด้วยอุปกรณ์ด้านขนส่ง/จราจรอัจฉริยะให้ประชาชนเดินทางได้อย่างสะดวก
...
กรมทางหลวงชนบท กระทรวงคมนาคม นําเทคโนโลยีสารสนเทศมาใช้ในการบริการจัดการระบบคมนาคมขนส่ง โดยสํานักอํานวยความปลอดภัย ดําเนินการจัดตั้งศูนย์บริหารจัดการจราจรและอุบัติเหตุ โดยนําระบบขนส่งและจราจรอัจฉริยะ (Intelligent Transportation System: ITS) มาใช้ในการปฏิบัติงานเพื่ออํานวยความสะดวกปลอดภัยให้กับประชาชน ลดปริมาณการจราจรที่หนาแน่นและลดการเกิดอุบัติเหตุ แบ่งการดําเนินงานออกเป็น 2 ส่วน ดังนี้
1. ภาครับข้อมูล เพื่อส่งต่อให้หน่วยประมวลผล วิเคราะห์การจราจรบนโครงข่ายทางหลวงชนบท โดยใช้กล้อง CCTV อุปกรณ์ตรวจจับความเร็ว อุปกรณ์วัดปริมาณจราจร อุปรกรณ์วัดระดับน้ําในอุโมงค์ ระบบไฟฟ้าแสงสว่าง และไฟสัญญาณทางม้าลาย
2. ภาคสื่อสารข้อมูล เพื่อแสดงข่าวสารให้ผู้ใช้รถใช้ถนนบนโครงข่ายทางหลวงชนบทรับทราบถึงสภาพการจราจรในปัจจุบัน โดยใช้ป้ายจราจรอัจฉริยะ (Variable Message Signs: VMS) ระบบไฟต่าง ๆ ประกอบด้วย ป้ายแสดงควบคุมการใช้ความเร็วจํากัดในแต่ละช่องจราจร ป้ายแนะนําการใช้ความเร็วแบบปรับเปลี่ยนได้ โดยจะแสดงข้อมูลตามสภาพอากาศ ค่า PM 2.5 ความหนาแน่นของจราจร และข้อความประชาสัมพันธ์
นอกจากนี้ ศูนย์ฯ มีส่วนงานอื่น ๆ อาทิ ติดต่อสอบถาม สํานักงาน ห้องควบคุมจอภาพ เพื่อใช้เก็บข้อมูล สังเกตภาพจราจร และควบคุมกล้อง/ระบบไฟฟ้าแสงสว่าง ทั้งนี้ จะช่วยอํานวยความสะดวกปลอดภัยให้กับประชาชน รวมถึงการสั่งการแนวทางการควบคุมการจราจรให้มีความเหมาะสม สอดคล้องกับสภาพการจราจรในปัจจุบัน เพื่อลดปริมาณการจราจรหนาแน่นและลดการเกิดอุบัติเหตุอย่างเป็นรูปธรรม ทั้งนี้ ทช. ได้นําระบบ ITS ติดตั้งบนโครงข่ายทางหลวงชนบทที่ได้รับการคัดเลือกใน 32 จังหวัด และมีแผนนําระบบ ITS ไปใช้ในอนาคต ให้ครอบคลุมไปในทุกภูมิภาคตามความเหมาะสม พร้อมจัดตั้งศูนย์ย่อย (HUB) เพื่อช่วยแบ่งเบา และเพิ่มความรวดเร็วในการบริการงานที่เกี่ยวข้อง เพื่อเป็นประโยชน์ต่อประชาชนให้มากที่สุด
รัฐบาลไทย-ข่าวทำเนียบรัฐบาล-​สำนักงานปลัดกระทรวงกลาโหม จัดกิจกรรมบริจาคโลหิตถวายเป็นพระราชกุศลเนื่องในวันคล้ายวัน พระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (๕ ธ.ค.๖๖)
วันพุธที่ 29 พฤศจิกายน 2566
​สํานักงานปลัดกระทรวงกลาโหม จัดกิจกรรมบริจาคโลหิตถวายเป็นพระราชกุศลเนื่องในวันคล้ายวัน พระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (๕ ธ.ค.๖๖)
ในวันพุธที่ ๒๙ พฤศจิกายน ๒๕๖๖ เวลา ๐๙.๐๐ นาฬิกา สํานักงานปลัดกระทรวงกลาโหม ได้จัดกิจกรรมบริจาคโลหิตถวายเป็นพระราชกุศลเนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (๕ ธ.ค.๖๖)
ณ ห้องพินิตประชานาถ ในศาลาว่าการกลาโหม โดยมี พลเรือเอก สุพพัต ยุทธวงศ์ รองปลัดกระทรวงกลาโหม ตรวจเยี่ยมและขอบคุณกําลังพลที่ร่วมบริจาคโลหิต และในโอกาสเดียวกันนี้ คุณธนัตถ์ศรณ์ ยุทธวงศ์ อุปนายกสมาคมภริยาข้าราชการสํานักงานปลัดกระทรวงกลาโหม ได้ร่วมบริจาคโลหิตถวายเป็นพระราชกุศลฯ ในครั้งนี้ด้วย
สําหรับโลหิตที่ได้รับบริจาคในครั้งนี้ มีจํานวนทั้งสิ้น ๔๘,๑๕๐ ซี.ซี. ซึ่งจะส่งให้กับสภากาชาดไทยและสาขาบริจาคโลหิตแห่งชาติ สถาบันพยาธิวิทยา ศูนย์อํานวยการพระมงกุฎเกล้าเพื่อนําโลหิตที่รับบริจาคไปช่วยเหลือทหาร ตํารวจ อาสาสมัคร และบุคคลพลเรือนที่ได้รับบาดเจ็บจากการปฏิบัติหน้าที่ ตลอดจนประชาชนทั่วไป
ทั้งนี้กิจกรรมดังกล่าวมีข้าราชการและกําลังพลให้การตอบรับร่วมบริจาคโลหิตเป็นจํานวนมาก เพื่อถวายเป็นพระราชกุศลและน้อมสํานึกในพระมหากรุณาธิคุณอย่างหาที่สุดมิได้
รัฐบาลไทย-ข่าวทำเนียบรัฐบาล-Landbridge Roadshow ชวนเอกชนร่วมโครงการ ณ ซานฟรานซิสโก
วันพุธที่ 29 พฤศจิกายน 2566
29/11/2566
Landbridge Roadshow ชวนเอกชนร่วมโครงการ ณ ซานฟรานซิสโก
วันพุธที่ 15 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรี กล่าวในงานสัมมนาโครงการ Thailand Landbridge Roadshow
ณ นครซานฟรานซิสโก สหรัฐอเมริกา ในโอกาสเดินทางไปเข้าร่วมการประชุมเอเปค ครั้งที่ 30
เพื่อสร้างความรู้ความเข้าใจแก่ภาคเอกชนและเชิญชวนร่วมเป็นหุ้นส่วนในโครงการ
โดยเมื่อเปรียบเทียบต้นทุนและเวลาในการขนส่งผ่าน Landbridge กับช่องแคบมะละกาแล้ว Landbridge
จะช่วยลดต้นทุนในการขนส่งสินค้าจากเอเชียตะวันออกเฉียงใต้ไปเอเชียกลาง และตะวันออกกลาง ได้ร้อยละ
4 ลดเวลาได้ 3 วัน ส่งไปถึงประเทศ BIMSTEC และยุโรป ลดค่าใช้จ่ายได้ร้อยละ 35 ลดเวลาได้ 14 วัน
นอกจากนี้ ยังช่วยขับเคลื่อนเศรษฐกิจไทย โดยสร้างงาน 280,000 ตําแหน่ง สร้าง GDP ให้เติบโตร้อยละ 5.5
ต่อปี เมื่อดําเนินการอย่างเต็มรูปแบบ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​“รองนายกฯสมศักดิ์” ปลื้ม เกษตรกร ขอร่วมโครงการเลี้ยงวัวพรีเมี่ยมเพียบ สั่ง กองทุนหมู่บ้านฯทำแผนส่งเสริมให้วัวมีมูลค่ายั่งยืน ชม “นายกฯเศรษฐา”ช่วยเจรจาส่งออกวัวไปต่างประเทศ
วันพุธที่ 29 พฤศจิกายน 2566
29/11/2566
​“รองนายกฯสมศักดิ์” ปลื้ม เกษตรกร ขอร่วมโครงการเลี้ยงวัวพรีเมี่ยมเพียบ สั่ง กองทุนหมู่บ้านฯทําแผนส่งเสริมให้วัวมีมูลค่ายั่งยืน ชม “นายกฯเศรษฐา”ช่วยเจรจาส่งออกวัวไปต่างประเทศ
​“รองนายกฯสมศักดิ์” ปลื้ม เกษตรกร ขอร่วมโครงการเลี้ยงวัวพรีเมี่ยมเพียบ สั่ง กองทุนหมู่บ้านฯทําแผนส่งเสริมให้วัวมีมูลค่ายั่งยืน ชม “นายกฯเศรษฐา”ช่วยเจรจาส่งออกวัวไปต่างประเทศ ชี้ ให้ความสําคัญกับเกษตรกร จี้ ปราบวัวเถื่อน สาเหตุทําราคาวัวไทยตกต่ํา
วันที่ 29 พฤศจิกายน 2566 นายสมศักดิ์ เทพสุทิน รองนายกรัฐมนตรี เปิดเผยว่า จากการลงพื้นที่ในหลายจังหวัด เพื่อส่งเสริมอาชีพให้ประชาชนเลี้ยงวัว ผ่านกองทุนหมู่บ้านฯนั้น พบว่า ประชาชนยังมีความกังวลในเรื่องของราคาวัวที่ตกต่ํา ซึ่งตนก็ได้ชี้แจงไปแล้วว่า เวลานี้ ท่านเศรษฐา ทวีสิน นายกรัฐมนตรี ได้ให้ความสําคัญกับเรื่องนี้ จึงได้ช่วยเจรจากับจีน และซาอุดีอาระเบีย โดยต่างประเทศ มีความยินดีที่จะรับซื้อวัวของเราแล้ว จากที่ไม่มีโควต้าส่งออกไปต่างประเทศ ส่งผลให้ราคาวัวตกต่ํา แต่จากการที่ท่านนายกรัฐมนตรี ได้ช่วยเปิดตลาด ก็จะทําให้ราคาวัวดีขึ้น และไม่ทําให้พี่น้องเกษตรกรต้องมีความกังวลเกี่ยวกับเรื่องนี้อีกต่อไป
“เมื่อเรากําลังจะส่งออกวัวได้แล้ว ก็ต้องมีการแก้ปัญหาในเรื่องการลักลอบนําเข้าวัวเถื่อนด้วย เพราะจะทําให้มีผลกระทบกับการส่งออกต่างประเทศ โดยวัวแช่แข็ง จะหลุดเข้ามาตามท่าเรือต่างๆ ส่วนวัวเป็น จะลักลอบนําเข้ามาจาก จ.แม่ฮ่องสอน จ.ตาก ที่ใช้ช่องทางธรรมชาติ ส่งผลให้วัวไทยราคาตกต่ํา เนื่องจากวัวที่ลักลอบเข้ามาจะมีราคาถูกกว่ากิโลกรัมละ 10-15 บาท ซึ่งหากเราแก้ปัญหานี้ได้ ทั้งการลักลอบนําเข้าเนื้อวัว เนื้อสุกร ก็จะทําให้ราคาเนื้อสัตว์ในประเทศของเราดีขึ้นอย่างแน่นอน โดยผมอยากให้ประชาชนมั่นใจว่า รัฐบาลพยายามเดินหน้าแก้ปัญหาอย่างเต็มที่ ซึ่งการทํางานของนายกรัฐมนตรี ยืนยันได้ชัดว่า ให้ความสําคัญกับเกษตรกร ดังนั้น จากนี้ เราก็ต้องเดินหน้าในเรื่องของการทําสเปคในการส่งออกทั้งโรคของสัตว์ วัคซีน โดยเราต้องทําคุณภาพให้ดี จะได้อยู่กันอย่างยั่งยืน” รองนายกรัฐมนตรี กล่าว
นายสมศักดิ์ กล่าวอีกว่า เวลานี้ตนรู้สึกดีใจ หลังผลักดันส่งเสริมการเลี้ยงวัว ได้มีพี่น้องประชาชนในกลุ่มเกษตรกร มีความต้องการเข้าร่วมโครงการเป็นจํานวนมาก ตนจึงได้ให้กองทุนหมู่บ้านฯวางแผนว่าจะทําอย่างไร รวมถึงจะผลักดันนําร่องการเลี้ยงวัวพรีเมี่ยม ให้มีมูลค่าอย่างยั่งยืนได้อย่างไร ซึ่งตนมองว่า ก็ต้องมีการทําเพดดีกรีของสัตว์ เพื่อเพิ่มมูลค่าให้กับสัตว์ โดยหากโครงการนําร่องเลี้ยงวัวพรีเมี่ยมประสบความสําเร็จ ตนก็จะผลักดันโครงการนี้ให้เกิดทั่วประเทศ
รัฐบาลไทย-ข่าวทำเนียบรัฐบาล-​โฆษกรัฐบาล เผย S&P Global Ratings คงอันดับความน่าเชื่อถือของไทยที่ BBB+ มุมมองมีเสถียรภาพ (Stable Outlook) พร้อมคาดการณ์เศรษฐกิจไทยเติบโตต่อเนื่อง จากมาตรการทางการคลังของรัฐบาล และการท่องเที่ยว
วันพุธที่ 29 พฤศจิกายน 2566
​โฆษกรัฐบาล เผย S&P Global Ratings คงอันดับความน่าเชื่อถือของไทยที่ BBB+ มุมมองมีเสถียรภาพ (Stable Outlook) พร้อมคาดการณ์เศรษฐกิจไทยเติบโตต่อเนื่อง จากมาตรการทางการคลังของรัฐบาล และการท่องเที่ยว
​โฆษกรัฐบาล เผย S&P Global Ratings คงอันดับความน่าเชื่อถือของไทยที่ BBB+ มุมมองมีเสถียรภาพ (Stable Outlook) พร้อมคาดการณ์เศรษฐกิจไทยเติบโตต่อเนื่อง จากมาตรการทางการคลังของรัฐบาล และการท่องเที่ยว
วันนี้ (29 พฤศจิกายน 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า S&P Global Ratings (S&P) บริษัทจัดอันดับความน่าเชื่อถือชั้นนําของโลก คงอันดับความน่าเชื่อถือของไทย (Sovereign Credit Rating) ที่ BBB+ และคงมุมมองความน่าเชื่อถือของไทย (Outlook) ที่ระดับมีเสถียรภาพ (Stable Outlook) โดยมีปัจจัยสําคัญจากการเติบโตทางเศรษฐกิจ และความเข้มแข็งทางการคลังของประเทศ
โฆษกประจําสํานักนายกรัฐมนตรี กล่าวว่า จากข้อมูลของสํานักงานบริหารหนี้สาธารณะ ระบุว่า ปัจจัยสําคัญที่ S&P คงอันดับความน่าเชื่อถือของไทย เนื่องจากภาพรวมเศรษฐกิจไทยมีแนวโน้มฟื้นตัวและเติบโตอย่างรวดเร็ว จากร้อยละ 2.5 ในปี 2566 เป็นร้อยละ 4.2 ในปี 2567 โดยเป็นผลมาจากการดําเนินมาตรการทางการคลังของรัฐบาล และการฟื้นตัวของภาคการท่องเที่ยว ขณะที่อัตราการเจริญเติบโตทางเศรษฐกิจที่แท้จริง (Real GDP Growth) มีแนวโน้มเติบโตเฉลี่ยร้อยละ 3.2 ในช่วงปี 2566 – 2569 และสัดส่วนการขาดดุลงบประมาณต่อ GDP เฉลี่ย คาดว่าจะอยู่ต่ํากว่าร้อยละ 4 ในช่วงปี 2567 – 2569 ตลอดจนการลงทุนของรัฐวิสาหกิจและความร่วมมือระหว่างภาครัฐและภาคเอกชน (Public-Private-Partnerships) จะมีบทบาทสําคัญในขับเคลื่อนโครงการลงทุนโครงสร้างพื้นฐานของประเทศ และเพิ่มขีดความสามารถในการแข่งขันของเศรษฐกิจไทยในระยะต่อไป
นอกจากนี้ S&P ยังให้ความสําคัญต่อหนี้ภาครัฐบาลสุทธิ (Net General Government Debt) ของไทย ซึ่งอยู่ในระดับปานกลาง ประกอบกับไทยมีภาคการเงินต่างประเทศ (External Finance) ที่แข็งแกร่งอย่างต่อเนื่อง โดยคาดว่าดุลบัญชีเดินสะพัดของไทยจะยังคงเกินดุลตั้งแต่ปี 2567 - 2569 เนื่องจากการฟื้นตัวของภาคการท่องเที่ยวเป็นสําคัญ
“การดําเนินนโยบายของ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้ความสําคัญอย่างยิ่งต่อการพลิกฟื้นเศรษฐกิจของประเทศ เพื่อสร้างความกินดีอยู่ดีให้กับพี่น้องประชาชน ซึ่งการที่บริษัทจัดอันดับความน่าเชื่อถือชั้นนําของโลกอย่าง S&P รวมถึง Fitch Rating ยังคงอันดับความน่าเชื่อถือและมุมมองความน่าเชื่อถือของไทยที่ระดับมีเสถียรภาพ สะท้อนความสําเร็จก้าวแรกของรัฐบาล และเป็นเครื่องการันตีว่าแนวความคิดการทํางานของรัฐบาลได้ดําเนินมาอย่างถูกทางแล้ว ทั้งนี้ ขอให้ประชาชนมั่นใจในรัฐบาล ที่ตั้งมั่นกับการดําเนินการเพื่อกระตุ้นเศรษฐกิจสนับสนุนให้คนไทยมีคุณภาพชีวิตที่ดีขึ้น” นายชัย กล่าว
รัฐบาลไทย-ข่าวทำเนียบรัฐบาล-กำหนดจัดการประชุม ครม. นอกสถานที่ ครั้งที่ 1-2566 ณ จ.หนองบัวลำภู
วันพุธที่ 29 พฤศจิกายน 2566
29/11/2566
กําหนดจัดการประชุม ครม. นอกสถานที่ ครั้งที่ 1-2566 ณ จ.หนองบัวลําภู
วันศุกรที่ 17 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี รับทราบการกําหนดจัดประชุมคณะรัฐมนตรีอย่างเป็นทางการนอกสถานที่
ครั้งที่ 1/2566 ณ จังหวัดหนองบัวลําภู พร้อมทั้งตรวจราชการกลุ่มจังหวัดภาคตะวันออกเฉียงเหนือตอนบน 1
ได้แก่ จ.บึงกาฬ เลย หนองคาย หนองบัวลําภู และอุดรธานี ระหว่างวันที่ 3-4 ธ.ค.2566
โดยมีประเด็นการตรวจราชการ คือ การแก้ปัญหาความยากจน การป้องกันและแก้ไขปัญหายาเสพติด
การแก้ไขปัญหาภาคการเกษตร และการแก้ไขปัญหาที่ดินทํากิน
รวมทั้งมอบหมายคณะรัฐมนตรีลงพื้นที่กลุ่มจังหวัดภาคตะวันออกเฉียงเหนือตอนบน 1
เพื่อติดตามการดําเนินงานตามนโยบายรัฐบาล การแก้ปัญหาความเดือดร้อนให้แก่ประชาชนในพื้นที่
และเสนอประเด็นการพัฒนาต่อที่ประชุมคณะรัฐมนตรี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ดีอี เปิด “โครงการอบรมการป้องกันความปลอดภัยข้อมูลคอมพิวเตอร์ครั้งที่ 22  (CDIC 2023)”
วันพุธที่ 29 พฤศจิกายน 2566
รมว.ดีอี เปิด “โครงการอบรมการป้องกันความปลอดภัยข้อมูลคอมพิวเตอร์ครั้งที่ 22  (CDIC 2023)”
รมว.ดีอี เปิด “โครงการอบรมการป้องกันความปลอดภัยข้อมูลคอมพิวเตอร์ครั้งที่ 22
(CDIC 2023)”
รมว.ดีอี ปาฐกถาพิเศษเปิด“โครงการอบรมการป้องกันความปลอดภัยข้อมูลคอมพิวเตอร์ครั้งที่ 22 (CDIC 2023)”
วันนี้ (29 พฤศจิกายน 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) ปาฐกถาพิเศษเปิด“โครงการอบรมการป้องกันความปลอดภัยข้อมูลคอมพิวเตอร์ครั้งที่ 22 (CDIC 2023)” ในหัวข้อ “วาระแห่งชาติ การสร้างคุณค่าและระบบนิเวศน์ด้านดิจิทัล สู่ความยั่งยืนในมิติด้านความั่นคงปลอดภัยไซเบอร์และการคุ้มครองข้อมูลส่วนบุคคล” โดยมี ผศ.ดร.วีรชัย อาจหาญ ผู้ช่วผู้อํานวยการสํานักงานพัฒนาวิทยาศาสตร์และเทคโนโลยีแห่งชาติด้านอุทยานวิทยาศาสตร์ กล่าวต้อนรับ และดร.ศิวรักษ์ ศิวโมกษธรรม เลขาธิการ คณะกรรมการคุ้มครองข้อมูลส่วนบุคคล เข้าร่วมด้วย ณ ห้องแกรนฮอลล์ 201 – 203 ชั้น 2 ศูนย์นิทรรศกํารและกํารประชุมไบเทค
___________________
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงการต่างประเทศพบหารือกับรัฐมนตรีช่วยว่าการกระทรวงการต่างประเทศสาธารณรัฐอิสลามอิหร่าน
วันพุธที่ 29 พฤศจิกายน 2566
รองนายกรัฐมนตรีและรัฐมนตรีว่าการกระทรวงการต่างประเทศพบหารือกับรัฐมนตรีช่วยว่าการกระทรวงการต่างประเทศสาธารณรัฐอิสลามอิหร่าน
รองนายกรัฐมนตรีและรัฐมนตรีว่าการกระทรวงการต่างประเทศพบหารือกับรัฐมนตรีช่วยว่าการกระทรวงการต่างประเทศสาธารณรัฐอิสลามอิหร่าน
เมื่อวันที่ 22 พฤศจิกายน 2566 นายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศ พบหารือกับนายอะลี บากิรี คานี รัฐมนตรีช่วยว่าการกระทรวงการต่างประเทศสาธารณรัฐอิสลามอิหร่านด้านการเมือง ในโอกาสการเดินทางเยือนไทยอย่างเป็นทางการในฐานะแขกของกระทรวงการต่างประเทศ ระหว่างวันที่ 22-23 พฤศจิกายน 2566 เพื่อส่งเสริมความร่วมมือระหว่างกันในทุกมิติ ทั้งในด้านการแลกเปลี่ยนการเยือนระดับสูง การเมือง เศรษฐกิจและสังคม และความร่วมมือในกรอบพหุภาคี โดยเฉพาะอย่างยิ่งในกรอบความร่วมมือเอเชีย (Asia Cooperation Dialogue: ACD) ซึ่งอิหร่านจะดํารงตําแหน่งประธาน ในปี 2567-2568
ทั้งสองฝ่ายแลกเปลี่ยนมุมมองเกี่ยวกับสถานการณ์ในภูมิภาค รวมถึงสถานการณ์ในอิสราเอล-กาซา และในวันเดียวกันรัฐมนตรีช่วยฯ ได้พบหารือกับนายวันมูหะมัดนอร์ มะทา ประธานรัฐสภาและประธานสภาผู้แทนราษฎร และหน่วยงานที่เกี่ยวข้อง
ในโอกาสนี้ นายสีหศักดิ์ พวงเกตุแก้ว ผู้ช่วยรัฐมนตรีประจํากระทรวงการต่างประเทศเป็นเจ้าภาพงานเลี้ยงอาหารกลางวันเพื่อเป็นเกียรติแก่รัฐมนตรีช่วยฯ สําหรับการเยือนไทยครั้งนี้ด้วย
การเยือนครั้งนี้สะท้อนถึงความสัมพันธ์อันดีระหว่างไทยกับอิหร่านที่มียาวนานตั้งแต่สมัยกรุงศรีอยุธยากับจักรวรรดิเปอร์เซีย และความมุ่งมั่นของรัฐบาลของทั้งสองประเทศที่จะส่งเสริมความร่วมมือระหว่างกันให้แน่นแฟ้นยิ่งขึ้น
อนึ่ง นอกจากการพบหารือกับหน่วยงานภาครัฐแล้ว รัฐมนตรีช่วยว่าการกระทรวงการต่างประเทศสาธารณรัฐอิสลามอิหร่าน ยังได้ใช้โอกาสนี้พบปะกับชาวอิหร่านในไทย และให้สัมภาษณ์สื่อมวลชนไทยด้วย
รัฐบาลไทย-ข่าวทำเนียบรัฐบาล-เร่งทำ Big Data ยกระดับการดูแลพระสงฆ์อาพาธ
วันพุธที่ 29 พฤศจิกายน 2566
29/11/2566
เร่งทํา Big Data ยกระดับการดูแลพระสงฆ์อาพาธ
วันอังคารที่ 21 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลยกระดับการดูแลสุขภาพพระสงฆ์ไทย
โดยสํานักงานพระพุทธศาสนาแห่งชาติจัดทําโครงการอุดหนุนค่าใช้จ่ายในการสังฆาภิบาลเพื่อพระสงฆ์อาพาธ
โครงการกุฏิสงฆ์อาพาธร่วมกับโรงพยาบาลสงฆ์ จัดให้มีพระอาสาสมัครส่งเสริมสุขภาพประจําวัด
และมีแผนดําเนินงานเร่งด่วนคือ จัดทําฐานข้อมูลพระภิกษุแบบ Big Data โดยจัดเก็บข้อมูลส่วนบุคคลเบื้องต้น
เช่น สมณศักดิ์ วิทยฐานะทางการศึกษา ตําแหน่งปกครอง เชื่อมโยงกับข้อมูลของกรมการปกครอง
กระทรวงมหาดไทย
เพื่อเพิ่มความสะดวกในการตรวจสอบสืบค้นสถานภาพของพระสงฆ์และเพิ่มการเข้าถึงสิทธิในการรักษาพยาบา
ลของพระสงฆ์ตามสวัสดิการขั้นพื้นฐานของหลักประกันสุขภาพแห่งชาติ ตั้งเป้าเริ่มใช้งาน Big Data ในวันที่ 5
ธ.ค.2566
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เตรียมเปิด “มินิธัญญารักษ์” ดูแลผู้ป่วยจิตเวชและยาเสพติด 1 ธ.ค.66
วันพุธที่ 29 พฤศจิกายน 2566
เตรียมเปิด “มินิธัญญารักษ์” ดูแลผู้ป่วยจิตเวชและยาเสพติด 1 ธ.ค.66
วันจันทร์ที่ 6 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้าพัฒนาระบบบริการบําบัดรักษาผู้ป่วยจิตเวชและยาเสพติด โดยเร่งจัดตั้ง มินิธัญญารักษ์
ดูแลผู้ป่วยยาเสพติดระยะยาว ให้ครอบคลุม 76 จังหวัดทั่วประเทศ
โดยปัจจุบันมีโรงพยาบาลชุมชนที่ประสงค์จัดตั้งมินิธัญญารักษ์แล้ว 146 แห่ง รองรับผู้ป่วยยาเสพติดได้รวม
1,957 เตียง แบ่งเป็นแบบ Intermediate Care 692 เตียง Long Term Care 1,265 เตียง
คาดว่าจะเปิดบริการได้ทั่วประเทศในวันที่ 1 ธันวาคม 2566 นี้ นอกจากนี้
ยังเร่งดําเนินการให้มีหอผู้ป่วยจิตเวชทุกจังหวัด ซึ่งปัจจุบัน มี 69 แห่ง ใน 58 จังหวัด คิดเป็นร้อยละ 76.32
ของเป้าหมาย และจัดให้มีกลุ่มงานจิตเวชและยาเสพติดในทุกอําเภอ ซึ่งปัจจุบันมี 626 แห่ง คิดเป็นร้อยละ
80.67 ของเป้าหมาย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา เร่งกำกับสำนักงานอุตสาหกรรมจังหวัดรอบกรุงเทพ จ.ลพบุรี สิงห์บุรี ​อ่างทอง ​ชัยนาท เน้นย้ำการใช้งานระบบมาตรฐานตรวจกำกับดูแลโรงงาน ภายใต้ Super App
วันพุธที่ 29 พฤศจิกายน 2566
29/11/2566
รองปลัดฯ ณัฏฐิญา เร่งกํากับสํานักงานอุตสาหกรรมจังหวัดรอบกรุงเทพ จ.ลพบุรี สิงห์บุรี ​อ่างทอง ​ชัยนาท เน้นย้ําการใช้งานระบบมาตรฐานตรวจกํากับดูแลโรงงาน ภายใต้ Super App
รองปลัดฯ ณัฏฐิญา เร่งกํากับสํานักงานอุตสาหกรรมจังหวัดรอบกรุงเทพ จ.ลพบุรี สิงห์บุรี ​อ่างทอง ​ชัยนาท เน้นย้ําการใช้งานระบบมาตรฐานตรวจกํากับดูแลโรงงาน ภายใต้ Super App ตรวจสอบย้อนกลับกับระบบ i-Single form ได้อย่างเข้มข้น
วันที่ 27 พฤศจิกายน 2566 นางสาวณัฏฐิญา เนตยสุภา รองปลัดกระทรวงอุตสาหกรรม พร้อมด้วยนางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ตรวจเยี่ยมสํานักงานอุตสาหกรรมจังหวัดลพบุรี ณ สํานักงานอุตสาหกรรมจังหวัดลพบุรี จ.ลพบุรี
โดยรองปลัดฯณัฏฐิญา รับฟังการชี้แจงแนวทางการดําเนินงานการบริหารจัดการลุ่มน้ําและวางระบบธรรมาภิบาลสิ่งแวดล้อม การสร้างและพัฒนาศักยภาพเครือข่ายอุตสาหกรรมรักษ์สิ่งแวดล้อม และการชี้แจงแนวทางการใช้งานระบบมาตรฐานตรวจกํากับดูแลโรงงานอุตสาหกรรม โดยนายดุสิต อนันตรักษ์ ผู้อํานวยการศูนย์เทคโนโลยีสารสนเทศและการสื่อสาร และนายพลาวุธ วงศ์วิวัฒน์ ผู้อํานวยการกองยุทธศาสตร์และแผนงาน ทั้งนี้มี นางสาวสมใจ มีสมบูรณ์อุตสาหกรรมจังหวัดลพบุรี นายบวรวิทย์ อัครจันทโชติ อุตสาหกรรมจังหวัดอ่างทอง นายวีระพล ผ่องสุภา อุตสาหกรรมจังหวัดชัยนาท และนายดํารง โอกาศ อุตสาหกรรมจังหวัดสิงห์บุรี เข้าร่วมรับฟังด้วย
กระทรวงอุตสาหกรรมมีนโยบายให้โรงงานที่ได้รับใบอนุญาตประกอบกิจการทั่วประเทศ ต้องรายงานข้อมูลการประกอบการอุตสาหกรรมตามที่กฎหมายกําหนดอย่างเคร่งครัดผ่านระบบการลงทะเบียนลูกค้าของกระทรวงอุตสาหกรรม i-Industry และระบบการรายงานข้อมูลกลาง iSingleForm ซึ่งปัจจุบันใช้งานได้แล้ว 100% โดยกระทรวงฯทําการกํากับดูแลโรงงานผ่านระบบนี้ มีข้อดีคือทําให้สามารถตรวจสอบและเก็บข้อมูลได้ในทันที เป็นการลดภาระให้เจ้าหน้าที่ อีกทั้งเป็นแนวทางการตรวจสําหรับเจ้าหน้าที่บรรจุใหม่แต่ยังต้องมีการปรับปรุงระบบหลังบ้านเพื่อให้เจ้าหน้าที่ที่มีหน้าที่ตรวจกํากับในพื้นที่ สามารถดูแล ติดตาม ตรวจสอบ โรงงานได้ง่ายและเข้าถึงมากขึ้น อีกทั้งการตรวจสอบมีแนวทางเป็นมาตรฐานเดียวกันทั้งเจ้าหน้าที่อาวุโสหรือเจ้าหน้าที่บรรจุใหม่ ในอนาคตอาจจะมีการใช้ระบบเรื่องร้องเรียนผ่านแอปพลิเคชั่นโดยให้ผูกกับ i-industry เพื่อให้ทุกฐานข้อมูลของโรงงานอุตสาหกรรม เชื่อมถึงกัน
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.สงขลา และ จ.สุโขทัย
วันพุธที่ 29 พฤศจิกายน 2566
29/11/2566
นายกรัฐมนตรี ตรวจราชการ จ.สงขลา และ จ.สุโขทัย
วันจันทร์ที่ 27 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตรวจราชการ จ.สงขลา
ในวันนี้ (27พ.ย.66) เพื่อติดตามสถานการณ์การค้าและการท่องเที่ยวบริเวณชายแดนไทย-มาเลเซีย ณ
ด่านสะเดา สืบเนื่องจากการหารือกับนายกรัฐมนตรีมาเลเซียในโอกาสเยือนมาเลเซียเมื่อวันที่ 11 ต.ค.
ที่ผ่านมา ซึ่งครั้งนั้นได้ตกลงที่จะร่วมกันเพิ่มมูลค่าการค้าระหว่างกันให้บรรลุเป้าหมายที่ 30,000
ล้านดอลลาร์สหรัฐภายในปี 2568 จึงต้องเร่งรัดปัจจัยสําคัญ คือ
โครงการเชื่อมโยงและอํานวยความสะดวกด้านการค้าชายแดน จากนั้นเดินทางไปตรวจราชการ จ.สุโขทัย
เพื่อติดตามโครงการป้องกันอุทกภัย และร่วมพิธีลอยพระประทีปพระราชทาน พร้อมชมการแสดงพลุ ตะไล
ไฟพะเนียง ณ อุทยานประวัติศาสตร์สุโขทัย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดเกษตรฯ เปิดโครงการฝึกอบรมเชิงปฏิบัติการ หลักสูตร การสรุปประเด็นและการนำเสนอวาระ ในที่ประชุม ณ ห้องฝึกอบรม ฝ301 สำนักพัฒนาและถ่ายทอดเทคโนโลยีการสหกรณ์
วันพุธที่ 29 พฤศจิกายน 2566
ปลัดเกษตรฯ เปิดโครงการฝึกอบรมเชิงปฏิบัติการ หลักสูตร การสรุปประเด็นและการนําเสนอวาระ ในที่ประชุม ณ ห้องฝึกอบรม ฝ301 สํานักพัฒนาและถ่ายทอดเทคโนโลยีการสหกรณ์
ปลัดเกษตรฯ เปิดโครงการฝึกอบรมเชิงปฏิบัติการ หลักสูตร การสรุปประเด็นและการนําเสนอวาระ
ในที่ประชุม ณ ห้องฝึกอบรม ฝ301 สํานักพัฒนาและถ่ายทอดเทคโนโลยีการสหกรณ์
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังเป็นประธานพิธีเปิดโครงการฝึกอบรมเชิงปฏิบัติการ หลักสูตร การสรุปประเด็นและการนําเสนอวาระในที่ประชุม ณ ห้องฝึกอบรม ฝ301 สํานักพัฒนาและถ่ายทอดเทคโนโลยีการสหกรณ์ ถนนพิชัย กรุงเทพฯ ว่า การจัดอบรมหลักสูตรดังกล่าว มีวัตถุประสงค์เพื่อเสริมสร้างความรู้เกี่ยวกับเทคนิค การใช้ภาษา การสรุปเนื้อหา การจับประเด็น การเรียบเรียงความคิด และรูปแบบการเสนอวาระในที่ประชุม รวมถึงเทคนิคการนําเสนอแบบต่าง ๆ และเพื่อพัฒนาทักษะสมรรถนะ และฝึกปฏิบัติการเสนอวาระในที่ประชุมที่มีประสิทธิภาพ มีความชัดเจน กระชับ สามารถสื่อสารได้ตรงประเด็น โดยได้รับเกียรติจากวิทยากรผู้ทรงคุณวุฒิภาครัฐจากสํานักการประชุม สํานักงานเลขาธิการสภาผู้แทนราษฎร และผู้อํานวยการสํานักงานคณะกรรมการนโยบายที่ดินแห่งชาติ สํานักนายกรัฐมนตรี มาให้ความรู้ในรูปแบบของการบรรยาย อภิปราย และการฝึกปฏิบัติจริง ให้แก่ผู้เข้าอบรมซึ่งเป็นข้าราชการในสังกัดกระทรวงเกษตรและสหกรณ์ และพนักงานรัฐวิสาหกิจและองค์การมหาชนในกํากับกระทรวงเกษตรและสหกรณ์ ที่ปฏิบัติหน้าที่เลขานุการ หรือผู้ช่วยเลขานุการ หรือผู้ที่ต้องนําเสนอวาระในการประชุม ระดับกรม/กระทรวง โดยแบ่งเป็นการอบรม ณ ห้องฝึกอบรม ฝ301 จํานวน 110 คน และอบรมผ่านระบบออนไลน์ จํานวน 959 คน รวมทั้งสิ้น 1,069 คน
“ผู้ผ่านการฝึกอบรมจะได้รับการพัฒนาความรู้ และมีทักษะในการสรุปประเด็นและการนําเสนอวาระในที่ประชุม ได้อย่างถูกต้อง ชัดเจน กระชับรัดกุม และสามารถบรรลุเป้าหมายของการประชุมได้อย่างมีประสิทธิภาพ มีการประเมินผลการเรียนรู้ของผู้เข้ารับการฝึกอบรม โดยใช้แบบทดสอบประเมินความรู้/ทักษะก่อนและหลังการฝึกอบรม รวมทั้งการประเมินความคิดเห็นของผู้เข้ารับการฝึกอบรม เพื่อวัดทัศนคติของผู้เข้ารับการฝึกอบรมที่มีต่อโครงการฝึกอบรม” ปลัดเกษตรฯ กล่าว
รัฐบาลไทย-ข่าวทำเนียบรัฐบาล-วธ.ชูแพรวพราว แสงทอง -ฟิวส์ กิติกร -“รอมแพง”  นักเขียนชื่อดัง ตัวอย่างสื่อทำดีมีปัง ถอดบทเรียน เคล็ดลับผู้ผลิตสื่อมือทองหลากหลายสาขา ชวนเยาวชนร่วมพลังผลิตสื่อสร้างสรรค์สู่สังคม
วันพุธที่ 29 พฤศจิกายน 2566
วธ.ชูแพรวพราว แสงทอง -ฟิวส์ กิติกร -“รอมแพง”  นักเขียนชื่อดัง ตัวอย่างสื่อทําดีมีปัง ถอดบทเรียน เคล็ดลับผู้ผลิตสื่อมือทองหลากหลายสาขา ชวนเยาวชนร่วมพลังผลิตสื่อสร้างสรรค์สู่สังคม
วธ.ชูแพรวพราว แสงทอง -ฟิวส์ กิติกร -นักเขียนมือทอง  “รอมแพง”  แห่งบุพเพสันนิวาส และ พรมหมลิขิต ตัวอย่างสื่อทําดีมีปัง ถอดบทเรียน เคล็ดลับผู้ผลิตสื่อมือทองหลากหลายสาขา เชิญชวนเยาวชนร่วมพลังผลิตสื่อสร้างสรรค์สู่สังคม
วธ.ชูแพรวพราว แสงทอง -ฟิวส์ กิติกร -นักเขียนมือทอง “รอมแพง” แห่งบุพเพสันนิวาส และ พรมหมลิขิต ตัวอย่างสื่อทําดีมีปัง ถอดบทเรียน เคล็ดลับผู้ผลิตสื่อมือทองหลากหลายสาขา เชิญชวนเยาวชนร่วมพลังผลิตสื่อสร้างสรรค์สู่สังคม
วันที่ 28 พฤศจิกายน 2566 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดงานสร้างการมีส่วนร่วมในการรณรงค์สร้างภูมิคุ้มกันทางสังคมและเฝ้าระวังทางวัฒนธรรม ในรูปแบบผสมผสาน (Hybrid) ในมิติทางวัฒนธรรม เสวนาถอดบทเรียน “พลังสื่อสร้างสรรค์ ทําดีมีปัง” ณ หอศิลป์แห่งชาติ รัชดา ปลัดกระทรวงวัฒนธรรม กล่าวว่า ในปัจจุบันสื่อสังคมออนไลน์ (Social Media) ได้เข้ามามีบทบาทต่อชีวิตประจําวันของผู้คนในสังคมหลากหลายด้าน โดยเฉพาะอย่างยิ่งผู้ใช้สื่อสังคมออนไลน์มีเสรีภาพสูงในการกําหนดเนื้อหาและรูปแบบการใช้สื่อตามที่ต้องการ ซึ่งบางครั้งก่อให้เกิดการใช้สื่ออย่างไม่เหมาะสมและขาดวิจารณญาณ ด้วยการผลิตซ้ําหรือ
ทําตามกระแสต่าง ๆ โดยขาด การยั้งคิด กลั่นกรอง ตระหนักถึงผลดีผลเสีย ก่อให้เกิดผลกระทบตามมามากมาย เช่น สุขภาพกาย สุขภาพจิต รวมถึงผลกระทบด้าน ความปลอดภัยต่อชีวิตและทรัพย์สิน และส่งผลกระทบต่อวัฒนธรรมวิถีชีวิตอันดีงาม
นางยุพา กล่าวต่อไปว่า กระทรวงวัฒนธรรม (วธ.) โดยกองเฝ้าระวังทางวัฒนธรรม เป็นหน่วยงานที่ดําเนินการเกี่ยวกับการขับเคลื่อนงานสร้างภูมิคุ้มกันของสังคมในมิติทางวัฒนธรรม ในการรณรงค์ให้ประชาชนและเยาวชน ซึมซับและใช้วัฒนธรรมเป็นหลักในการสร้างภูมิคุ้มกันให้แก่ตนเอง จึงได้กําหนดจัดงานสร้างการมีส่วนร่วมในการรณรงค์สร้างภูมิคุ้มกันทางสังคมและเฝ้าระวังทางวัฒนธรรม ในรูปแบบผสมผสาน (Hybrid) ในมิติทางวัฒนธรรม เสวนาถอดบทเรียน “พลังสื่อสร้างสรรค์ ทําดีมีปัง เพื่อเผยแพร่ข้อมูลและให้ความรู้กับประชาชนในทุกภาคส่วนของสังคม ในการรู้เท่าทันสังคมโลกและสามารถเลือกสรรกลั่นกรองนํามาปรับใช้สําหรับการดําเนินชีวิตประจําวัน ตลอดจนสร้างความเข้มแข็งในการดําเนินงานสร้างภูมิคุ้มกันทางสังคมในมิติวัฒนธรรมให้แก่ภาคส่วนต่างๆ ในสังคม กับกิจกรรม เสวนาถอดบทเรียน “พลังสื่อสร้างสรรค์ ทําดีมีปัง” โดยมีการเชิญนักร้อง แพรวพราว แสงทอง หมอลําไอดอล นักแสดงและนักร้องลูกทุ่งชื่อดัง ฟิวส์ กิติกร นักเขียนมือทอง รอมแพง นักประพันธ์ละครที่โด่งดังจากเรื่อง บุพเพสันนิวาส และ พรมหมลิขิต (กระแสจักรวาลออเจ้าสุดฮิตในขณะนี้) รวมถึงนักวิชาการด้านต่างๆ อาทิ ด้านจิตวิทยา และด้านนิเทศศาสตร์ เป็นต้น เพื่อให้เด็ก เยาวชน และผู้ที่มีความสนใจด้านสื่อ มีความรู้ความเข้าใจในการรู้เท่าทันสื่อ ฟังเคล็ดลับดีๆในการสร้างสรรค์สื่อแขนงต่างๆ จากการแลกเปลี่ยนถ่ายทอดประสบการณ์ร่วมกัน
ทั้งนี้ การเสวนาดังกล่าวได้เชิญชวน นักเรียน นักศึกษา ประชาชน และเครือข่ายวัฒนธรรมจาก 76 จังหวัดทั้งส่วนกลาง ส่วนภูมิภาค เครือข่ายเด็กและเยาวชน และภาคประชาชน ผู้สนใจสามารถรับชมเนื้อหาย้อนหลังได้ที่ เพจกระทรวงวัฒนธรรม หรือ https://www.facebook.com/ThaiMCulture/videos/729827465201695/
รัฐบาลไทย-ข่าวทำเนียบรัฐบาล-มาตรการรักษาเสถียรภาพราคาข้าวโพดเลี้ยงสัตว์ ปี 2566-67
วันพุธที่ 29 พฤศจิกายน 2566
29/11/2566
มาตรการรักษาเสถียรภาพราคาข้าวโพดเลี้ยงสัตว์ ปี 2566-67
วันพฤหัสบดีที่ 9 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลอนุมัติมาตรการรักษาเสถียรภาพราคาข้าวโพดเลี้ยงสัตว์ ปี 2566/67 จํานวน 2 โครงการ ได้แก่
โครงการชดเชยดอกเบี้ยในการเก็บสต็อกข้าวโพดเลี้ยงสัตว์ ซึ่งเป็นการสนับสนุนดอกเบี้ยในอัตราร้อยละ 4
ต่อปีแก่ผู้ประกอบการค้าข้าวโพดเลี้ยงสัตว์หรือใช้ผลิตอาหารสัตว์ที่กู้ยืมเงินจากธนาคารเพื่อเก็บสต็อกข้าวโพด
แบบเมล็ดเป็นเวลา 60-120 วัน และ โครงการสินเชื่อเพื่อรวบรวมข้าวโพดเลี้ยงสัตว์ สําหรับสถาบันเกษตรกร
กลุ่มเกษตรกรและวิสาหกิจชุมชน อัตราดอกเบี้ยร้อยละ 4.85 ต่อปี รัฐบาลสนับสนุนร้อยละ 3.85
สถาบันเกษตรกรรับภาระเพียงร้อยละ 1 ต่อปี เพื่อใช้รับซื้อข้าวโพดเลี้ยงสัตว์จากเกษตรกร
ชะลอการออกสู่ตลาด รักษาเสถียรภาพราคาในช่วงที่ผลผลิตออกมาเป็นจํานวนมาก
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี